28.

Apendicele II la anexa II la Directiva 2006/87/CE se modifică după cum urmează: (a) cuprinsul se modifică după cum urmează: (i) la nr. 4, titlul se înlocuiește cu următorul text: „Aplicarea dispozițiilor tranzitorii”; (ii) la nr. 6, titlul se înlocuiește cu următorul text: „Aplicarea reglementărilor din capitolul 15”; (iii) se adaugă următorul text: „Nr. 26: Experți/persoane competente Nr. 27: Ambarcațiuni de agrement”; (b) instrucțiunea administrativă nr. 4 se înlocuiește cu următorul text: „INSTRUCȚIUNEA ADMINISTRATIVĂ NR. 4 Aplicarea dispozițiilor tranzitorii (Capitolele 15-22b, 24 și 24a din anexa II) 1. APLICAREA DISPOZIȚIILOR TRANZITORII LA ÎMBINAREA PĂRȚILOR AMBARCAȚIUNII 1.1. Principii În cazurile în care se îmbină părți provenind din nave diferite, protecția existentă anterior se acordă numai pentru părțile care aparțin navei care își păstrează certificatul comunitar. Prin urmare, dispozițiile tranzitorii pot fi invocate numai pentru acele părți. Alte părți sunt considerate o navă nou construită. 1.2. Aplicarea detaliată a dispozițiilor tranzitorii 1.2.1. În cazurile în care se îmbină părți provenind din nave diferite, dispozițiile tranzitorii pot fi invocate numai pentru părțile care aparțin navei ce își păstrează certificatul comunitar. 1.2.2. Părțile care nu aparțin navei ce își păstrează certificatul de navă sunt tratate ca o ambarcațiune nou construită. 1.2.3. După ce la o navă s-a adăugat o parte din altă navă, prima dintre acestea primește numărul european de identificare a navei, care își păstrează certificatul comunitar în calitate de ambarcațiune transformată. 1.2.4. În cazul în care, în urma transformării unei ambarcațiuni, se păstrează un certificat comunitar sau se eliberează unul nou, anul fabricației celei mai vechi părți a ambarcațiuni trebuie menționat în certificatul comunitar. 1.2.5. Dacă la ambarcațiune se atașează o nouă provă, motorul propulsorului de la provă instalat trebuie să respecte la rândul său cerințele în vigoare. 1.2.6. Dacă la ambarcațiune se atașează o nouă pupă, motoarele instalate la pupă trebuie să respecte la rândul lor cerințele în vigoare. 1.3. Exemple ilustrative 1.3.1. Se alcătuiește o navă din două nave mai vechi (nava 1, cu anul de fabricație 1968; nava 2, cu anul de fabricație 1972). Se utilizează toate părțile navei 1, cu excepția provei; din nava 2 se utilizează prova. Nava astfel asamblată primește certificatul comunitar al navei 1. Prova navei asamblate trebuie să fie acum echipată, printre altele, cu nișe pentru ancoră. 1.3.2. Se alcătuiește o navă din două nave mai vechi (nava 1, cu anul de fabricație 1975; nava 2, cu anul de fabricație 1958, iar cea mai veche componentă din 1952). Se utilizează toate părțile navei 1, cu excepția provei; din nava 2 se utilizează prova. Nava astfel asamblată primește certificatul comunitar al navei 1. Prova navei asamblate trebuie să fie acum echipată, printre altele, cu nișe pentru ancoră. Cea mai veche componentă din nava originală 2, cu anul de fabricație 1952, este menționată în certificatul comunitar. 1.3.3. Pupa unei nave cu anul de fabricație 2001 este atașată unei nave cu anul de fabricație 1988. Motorul navei cu anul de fabricație 1988 urmează să rămână în navă. În acest caz, motorul trebuie să primească o aprobare de tip. Motorul ar trebui, de asemenea, să primească o aprobare de tip dacă ar fi vorba de motorul din pupa navei cu anul de fabricație 2001. 2. APLICAREA DISPOZIȚIILOR TRANZITORII ÎN CAZUL MODIFICĂRII TIPULUI DE AMBARCAȚIUNE (DESTINAȚIA AMBARCAȚIUNII) 2.1. Principii 2.1.1. În orice decizie privind aplicarea dispozițiilor tranzitorii în cazul modificării tipului de ambarcațiune (tip de navă; destinația navei), aspectele ținând de siguranță sunt determinante în ceea ce privește anexa II la prezenta directivă. 2.1.2. Tipul ambarcațiunii se consideră modificat dacă cerințele de siguranță care se aplică noului tip de ambarcațiune sunt diferite de cele aferente vechiului tip; este vorba de un astfel de caz dacă există dispoziții speciale din capitolele 15-22b din anexa II care nu se aplicau vechiului tip, dar se aplică noului tip. 2.1.3. În cazul modificării tipului de ambarcațiune, toate dispozițiile speciale și toate cerințele specifice acestui tip de ambarcațiune trebuie respectate integral; nu pot fi invocate dispoziții tranzitorii în cazul acestor cerințe. Aceasta se aplică și părților care sunt preluate din nava existentă și ajung să facă obiectul acestor cerințe speciale. 2.1.4. Transformarea unui tanc petrolier în navă pentru mărfuri solide nu reprezintă o modificare a tipului de navă, în sensul definiției de la punctul 2.1.2. 2.1.5. În cazul transformării unei nave cu cabine în navă pentru voiaje de zi, toate părțile noi trebuie să respecte integral cerințele în vigoare. 2.2. Aplicarea detaliată a dispozițiilor tranzitorii 2.2.1. Articolul 24.02 alineatul (2) (NST) și, respectiv, articolul 24a.02 alineatul (2) se aplică părților din ambarcațiune care sunt reînnoite; de aceea, noile părți ale ambarcațiunii nu pot face obiectul dispozițiilor tranzitorii. 2.2.2. În cazul părților din ambarcațiune care nu sunt transformate, dispozițiile tranzitorii continuă să se aplice, cu excepția părților menționate la punctul 2.1.3 a doua teză. 2.2.3. Dacă se modifică dimensiunile ambarcațiunii, dispozițiile tranzitorii nu se mai aplică acelor părți ale ambarcațiuni care sunt legate de această modificare (de exemplu, distanța peretelui de coliziune, a bordului liber și a ancorei). 2.2.4. În cazul unei modificări a tipului de ambarcațiune, sunt aplicabile cerințele speciale din anexa II care se aplică doar noului tip de ambarcațiune. Toate părțile și echipamentele afectate de transformarea ambarcațiunii trebuie să îndeplinească cerințele în vigoare din anexa II părțile II și III. 2.2.5. Ambarcațiunea primește ulterior un certificat comunitar nou sau modificat, iar în câmpurile 7 și 8 ale certificatului se menționează atât construcția originală, cât și transformarea. 2.3. Exemple ilustrative 2.3.1. O navă pentru marfă (cu anul de fabricație 1996) este transformată în navă pentru pasageri. În acest caz, capitolul 15 din anexa II se aplică întregii nave, fără invocarea dispozițiilor tranzitorii. Dacă prova nu este modificată, fie potrivit planurilor de transformare, fie potrivit capitolului 15, nava nu are nevoie de nișe pentru ancore, în conformitate cu articolul 3.03. 2.3.2. Un remorcher (cu anul de fabricație 1970) este transformat în navă împingător. Transformarea fizică constă exclusiv în modificarea echipamentelor de pe punte și instalarea unui dispozitiv de împingere. Rămân aplicabile toate dispozițiile tranzitorii pentru o navă din 1970, cu excepția capitolelor 5 și 7 (parțial), a articolului 10.01 și a articolului 16.01. 2.3.3. Un tanc autopropulsat (cu anul de fabricație 1970) este transformat în navă împingător. Transformarea fizică constă în separarea provei de secțiunea de marfă, modificarea echipamentelor de pe punte și instalarea unui dispozitiv împingător. Rămân aplicabile toate dispozițiile tranzitorii pentru o navă din 1970, cu excepția dispozițiilor din capitolele 5 și 7 (parțial), de la articolul 10.01 și de la articolul 16.01. 2.3.4. Un tanc autopropulsat este transformat într-un cargou. Cargoul trebuie să respecte cerințele în vigoare privind siguranța la locul de muncă, în special cele menționate la articolul 11.05 din capitolul 11 din anexa II. 3. APLICAREA DISPOZIȚIILOR TRANZITORII ÎN CAZUL TRANSFORMĂRII NAVELOR PENTRU PASAGERI 3.1. Aplicarea dispozițiilor tranzitorii 3.1.1. Măsurile de transformare necesare în vederea respectării cerințelor din capitolul 15, indiferent de momentul efectuării acestora, nu reprezintă o transformare de tip C, în sensul articolului 24.02 alineatul (2), al articolului 24.03 alineatul (1) sau al articolului 24.06 alineatul (5) din anexa II, respectiv al articolelor 24a.02 și 24a.03. 3.1.2. În cazul transformării unei nave cu cabine în navă pentru voiaje de zi, toate părțile noi trebuie să respecte integral cerințele în vigoare. 3.2. Exemple ilustrative 3.2.1. Unei nave pentru pasageri (cu anul de fabricație 1995) trebuie să i se instaleze un al doilea sistem independent de propulsie, cel târziu până la 1 ianuarie 2015. Dacă nava pentru pasageri în cauză nu face obiectul niciunei alte transformări voluntare, nu este necesară efectuarea unui calcul al stabilității în conformitate cu noile cerințe, dar dacă există o nevoie obiectivă de efectuare a unui astfel de calcul, acesta se poate realiza în conformitate cu cerințele inițiale privind stabilitatea ale unui stat membru. 3.2.2. O navă pentru pasageri (cu anul de fabricație 1994 și cu certificatul de navă reînnoit ultima dată în 2012) va fi mărită cu 10 m în 2016. În plus, acestei nave trebuie să i se instaleze un al doilea sistem independent de propulsie. Va fi, de asemenea, necesar un nou calcul al stabilității, care trebuie efectuat în conformitate cu capitolul 15 pentru standardul cu un compartiment și pentru standardul cu două compartimente. 3.2.3. Unei nave pentru pasageri (cu anul de fabricație 1988) i se instalează un sistem de propulsie mai puternic, incluzând elice. Este vorba de o transformare majoră, care impune un calcul de stabilitate. Acesta trebuie efectuat în conformitate cu cerințele în vigoare.”; (c) instrucțiunea administrativă nr. 6 se înlocuiește cu următorul text: „INSTRUCȚIUNEA ADMINISTRATIVĂ NR. 6 Aplicarea cerințelor din capitolul 15 Subdiviziuni locale Dispoziții tranzitorii pentru incinte realizate cu tende sau alte instalații mobile similare [Articolul 15.02 alineatul (5), articolul 15.03 alineatul (4) și articolul 15.03 alineatul (9) din anexa II] 1. SUBDIVIZIUNI LOCALE [ARTICOLUL 15.02 ALINEATUL (5)] În temeiul articolului 15.02 alineatul (5), este posibil să nu fie incluse în evaluare subdiviziuni etanșe la apă, cum ar fi rezervoare cu fundul dublu subdivizate transversal cu o lungime mai mare decât lungimea avariei care trebuie avute în vedere. În acest caz, este posibil să nu se poată lua în calcul subdiviziunea transversală dacă aceasta nu se întinde până la puntea pereților de compartimentare. Acest lucru poate conduce la o împărțire inadecvată a pereților de compartimentare. Interpretarea cerinței: Dacă un compartiment etanș la apă este mai lung decât cerințele de la articolul 15.02 alineatul (9) și conține subdiviziuni locale care formează compartimente etanșe la apă și între care poate fi cuprinsă lungimea minimă a avariei, acestea pot fi luate în considerare la calculul stabilității după avarie. 2. CERINȚE TRANZITORII PENTRU INCINTELE FORMATE DIN TENDE SAU INSTALAȚII MOBILE SIMILARE ÎN CEEA CE PRIVEȘTE STABILITATEA [ARTICOLUL 15.03 ALINEATUL (5)] Incintele formate din tende sau instalații mobile similare pot provoca probleme legate de stabilitatea navei întrucât, dacă dimensiunile lor sunt suficient de mari, influențează momentul de bandare datorită presiunii vântului. Interpretarea cerinței: În cazul navelor pentru pasageri cărora li s-a eliberat pentru prima dată un certificat de navă înainte de 1 ianuarie 2006 sau pentru care se invocă articolul 24.06 alineatul (2) a doua teză, după ridicarea unei incinte formate din tende sau instalații mobile similare trebuie efectuat un nou calcul de stabilitate în conformitate cu prezenta directivă, în măsura în care suprafața sa laterală Awz depășește 5 % din suprafața laterală totală Aw de luat în calcul în fiecare caz.”; (d) în instrucțiunea administrativă nr. 7, partea 1 se înlocuiește cu următorul text: „PARTEA 1: Ancore speciale autorizate Ancorele speciale cu masă redusă autorizate de autoritățile competente în conformitate cu articolul 10.01 alineatul (5) sunt prezentate în tabelul următor. Nr. ancorei Reducerea acceptată a masei ancorei (%) Autoritatea competentă 1. HA-DU 30 Germania 2. D’Hone Spezial 30 Germania 3. Pool 1 (hol) 35 Germania 4. Pool 2 (massief) 40 Germania 5. De Biesbosch-Danforth 50 Germania 6. Vicinay-Danforth 50 Franța 7. Vicinay AC 14 25 Franța 8. Vicinay type 1 45 Franța 9. Vicinay type 2 45 Franța 10. Vicinay type 3 40 Franța 11. Stockes 35 Franța 12. D’Hone-Danforth 50 Germania 13. Schmitt HHP-anker 40 Țările de Jos 14. SHI high holding anchor, type ST (standard) 30 Țările de Jos 15. SHI high holding anchor, type FB (fully balanced) 30 Țările de Jos 16. Klinsmann anchor 30 Țările de Jos 17. HA-DU-POWER Anchor 50 Germania” (e) în instrucțiunea administrativă nr. 11 punctul 4, după explicația privind punctul 2 din certificatul comunitar, se introduce următoarea explicație a punctului 10 din certificatul comunitar: „10. Cu privire la navele autorizate să navigheze pe Rin, cu alte cuvinte: (a) cele care se conformează integral anexei II, inclusiv dispozițiilor tranzitorii pentru capitolul 24; și (b) cele care nu recurg la dispozițiile tranzitorii din capitolul 24a sau la reducerile prevăzute în anexa IV, se adaugă următorul text la liniuța «— pe canalele navigabile comunitare din zona/zonele»: (a) Rin; sau (b) zona R.” La punctul 4, explicația privitoare la punctul 43 din certificatul comunitar se modifică după cum urmează: „43. Stingătoarele de incendiu portabile impuse de alte reglementări privind siguranța, de exemplu Acordul european privind transportul internațional al mărfurilor periculoase pe căi navigabile interioare (ADN), nu sunt incluse la acest punct.”; (f) în instrucțiunea administrativă nr. 17, secțiunea 3 se înlocuiește cu următorul text: „3. TESTUL DE OMOLOGARE 3.1. Sistemele de alarmă de incendiu trebuie verificate de un expert: (a) înainte de a fi puse în exploatare pentru prima oară; (b) înainte de a fi repuse în exploatare în urma efectuării de modificări sau reparații majore; și (c) în mod regulat, cel puțin o dată la doi ani. În cazul sălilor mașinilor și al sălilor cazanelor, aceste verificări se fac în diverse condiții de funcționare a mașinilor și în condiții de ventilație în schimbare. Inspecțiile menționate în subsecțiunea (c) de mai sus pot fi, de asemenea, efectuate de o persoană competentă din cadrul unei societăți competente specializate în sisteme de stingere a incendiilor. 3.2. Se va elibera un certificat de inspecție, semnat de expert sau de persoana competentă, în care se menționează data inspecției.”; (g) în instrucțiunea administrativă nr. 18, secțiunea 4 se înlocuiește cu următorul text: „4. Cerințele prevăzute la punctele 2 și 3 se consideră a fi de asemenea îndeplinite în cazul în care, pentru fiecare dintre cele două părți, cerințele de stabilitate prevăzute în secțiunea 9.1.0.95.2 din Acordul European privind transportul internațional al mărfurilor periculoase pe căi navigabile interioare (ADN) sunt îndeplinite.”; (h) în instrucțiunea administrativă nr. 21, secțiunea 8 se înlocuiește cu următorul text: „8. Testul de omologare 8.1. Luminanța LLL trebuie verificată de un expert: (a) înainte de a fi pusă în exploatare pentru prima oară; (b) înainte de a fi repusă în exploatare în urma efectuării de modificări sau reparații majore; și (c) în mod regulat, cel puțin o dată la cinci ani. Verificările menționate în subsecțiunea (c) de mai sus pot fi, de asemenea, efectuate de o persoană competentă care a beneficiat de formare în domeniul sistemelor de ghidare de siguranță. 8.2. Se va elibera un certificat de inspecție, semnat de expert sau de persoana competentă, în care se menționează data inspecției. 8.3. În cazul în care, după o singură măsurătoare, luminanța nu îndeplinește cerințele stabilite în prezenta instrucțiune administrativă, trebuie făcute măsurători în cel puțin 10 puncte echidistante. Dacă peste 30 % din măsurători nu îndeplinesc cerințele stabilite în prezenta instrucțiune administrativă, sistemele de ghidare de siguranță trebuie înlocuite. Dacă între 20 % și 30 % din măsurători nu îndeplinesc cerințele stabilite în prezenta instrucțiune administrativă, sistemele de ghidare de siguranță trebuie verificate din nou în termen de un an.”; (i) în instrucțiunea administrativă nr. 24, secțiunea 4 se înlocuiește cu următorul text: „4. Calibrarea și inspectarea detectoarelor de scurgeri de gaz, înlocuirea pieselor cu o durată de viață limitată 4.1. Detectoarele de scurgeri de gaz sunt calibrate și inspectate de un expert sau de o persoană competentă, conform instrucțiunilor producătorului: (a) înainte de a fi puse în exploatare pentru prima oară; (b) înainte de a fi repuse în exploatare în urma efectuării de modificări sau reparații majore; și (c) în mod regulat. Se va elibera un certificat de calibrare și inspecție, semnat de expert sau de persoana competentă, în care se menționează data inspecției. 4.2. Piesele echipamentelor de avertizare privind gazele care au o durată de viață limitată trebuie înlocuite în mod corespunzător înainte de expirarea duratei de funcționare specificate.”; (j) se adaugă următoarele instrucțiuni administrative nr. 26 și nr. 27: „INSTRUCȚIUNEA ADMINISTRATIVĂ NR. 26 Experți și persoane competente [Articolul 1.01 alineatele (106) și (107) din anexa II] Experți Experții efectuează testele de omologare care necesită cunoștințe de specialitate, fie din cauza complexității sistemelor în cauză, fie din cauza nivelului de siguranță impus. Următoarele persoane sau instituții se numără printre cele autorizate să efectueze astfel de teste de omologare: — societăți de clasificare care au printre angajați persoane ce dispun de cunoștințele de specialitate necesare, sau care au responsabilitatea, în temeiul autorizației lor, de a apela la persoane sau instituții externe, și care au sistemele necesare de control al calității pentru selectarea acestor persoane sau instituții; — membri ai organismelor de inspecție sau angajați ai autorităților relevante; — persoane sau instituții care au aprobarea oficială și cunoștințele de specialitate recunoscute pentru domeniul inspecției în materia relevantă, prin care organismele de inspecție a navelor pot, de asemenea, eliberează această aprobare în calitate de agenții publice, în mod ideal pe baza unui sistem de asigurare a calității. Se consideră, de asemenea, că o persoană sau o instituție a primit aprobare dacă a trecut cu succes printr-o procedură oficială de selecție care evaluează în mod specific deținerea cunoștințelor și a experienței necesare. Persoane competente Persoanele competente efectuează, de exemplu, verificări vizuale și operaționale regulate ale echipamentelor de siguranță. Următoarele persoane pot fi considerate persoane competente: — persoane care, pe baza formării și experienței lor profesionale, au suficiente cunoștințe de specialitate pentru a putea evalua situații și circumstanțe specifice, de exemplu căpitani de navă, ofițeri responsabili cu siguranța într-o companie maritimă, membri ai echipajului cu experiență relevantă; — societăți care au dobândit suficiente cunoștințe de specialitate pe baza activității lor regulate, de exemplu, șantiere navale sau firme de instalații; — producători de sisteme cu destinație specială (de exemplu, sisteme de stingere a incendiilor, echipamente de control). Terminologie Germană Engleză Franceză Neerlandeză Sachverständiger expert expert erkend deskundige Sachkundiger competent person spécialiste deskundige Fachfirma competent firm société spécialisée deskundig bedrijf Teste de omologare Tabelul de mai jos rezumă calendarul testelor de omologare, inclusiv frecvența acestora și tipul de inspector necesar pentru efectuarea lor. Tabelul are exclusiv scop informativ. Reglementare Obiect Interval maxim de testare Inspector articolul 6.03 alineatul (5) Cilindri, pompe și motoare hidraulice 8 ani Firmă competentă articolul 6.09 alineatul (3) Echipamente de control acționate cu motor 3 ani Persoană competentă articolul 8.01 alineatul (2) Vase sub presiune 5 ani Expert articolul 10.03 alineatul (5) Extinctoare portabile 2 ani Persoană competentă articolul 10.03a alineatul (6) litera (d) Sisteme încorporate de stingere a incendiilor 2 ani Persoană competentă sau firmă competentă articolul 10.03b alineatul (9) litera (b) punctul (dd) Sisteme încorporate de stingere a incendiilor 2 ani Persoană competentă sau firmă competentă articolul 10.04 alineatul (3) Bărci gonflabile Conform specificațiilor producătorului articolul 10.05 alineatul (3) Veste de salvare Conform specificațiilor producătorului articolul 11.12 alineatul (6) Macarale 10 ani Expert articolul 11.12 alineatul (7) Macarale 1 an Persoană competentă articolul 14.13 Instalații cu gaz lichefiat 3 ani Expert articolul 15.09 alineatul (9) Accesorii de salvare Conform specificațiilor producătorului articolul 15.10 alineatul (9) Rezistență de izolare, împământare Înainte de expirarea valabilității certificatului comunitar Instrucțiunea administrativă nr. 17 Sisteme de alarmă în caz de incendiu 2 ani Expert sau persoană competentă Instrucțiunea administrativă nr. 21 Sisteme de ghidare de siguranță 5 ani Expert sau persoană competentă Instrucțiunea administrativă nr. 24 Echipamente de avertizare privind gazele Conform specificațiilor producătorului Expert sau persoană competentă INSTRUCȚIUNEA ADMINISTRATIVĂ NR. 27 Ambarcațiuni de agrement [Articolul 21.02 alineatul (2) coroborat cu articolul 7.02, articolul 8.05 alineatul (5), articolul 8.08 alineatul (2) și articolul 8.10 din anexa II] 1. Dispoziții generale Ambarcațiunile de agrement cu o lungime de până la 24 de metri introduse pe piață trebuie să respecte cerințele Directivei 94/25/CE a Parlamentului European și a Consiliului (14), astfel cum a fost modificată de Directiva 2003/44/CE (15) În conformitate cu articolul 3, coroborat cu articolul 2 din prezenta directivă, ambarcațiunile de agrement cu o lungime de cel puțin 20 de metri trebuie să aibă un certificat comunitar de navigație interioară care să ateste conformitatea ambarcațiunii cu cerințele tehnice din anexa II. Întrucât trebuie evitată dubla inspecție sau dubla certificare pentru anumite echipamente, dispozitive și instalații aparținând unor ambarcațiuni de agrement nou construite, care ar putea rezulta din anumite dispoziții din articolul 21.02 din anexa II, prezenta instrucțiune administrativă oferă informații privitoare la cerințele enumerate la articolul 21.02 care sunt deja suficient reglementate în temeiul Directivei 94/25/CE. 2. Cerințe de la articolul 21.02 care sunt deja reglementate în temeiul Directivei 94/25/CE În cazul ambarcațiunilor de agrement care fac obiectul Directivei 94/25/CE, organismul de inspecție nu solicită, în ceea ce privește eliberarea unui certificat comunitar de navigație interioară (inspecția inițială), verificări sau certificări suplimentare ale următoarelor cerințe de la articolul 21.02 alineatul (2) din anexa II, cu condiția ca ambarcațiunea prezentată pentru inspecție să fi fost introdusă pe piață cu nu mai mult de trei ani înainte de data prezentării sale la organismul de inspecție și să nu fi suferit modificări, iar declarația de conformitate să facă trimitere la următoarele standarde armonizate sau la echivalente ale lor: — : articolul 7.02 : EN ISO 11591:2000 (Vedere liberă) — : articolul 8.05 alineatul (5) : EN ISO 10088:2001 (Tancuri de combustibil și țevi) — : articolul 8.08 alineatul (2) : EN ISO 15083:2003 (Pompe de santină) — : articolul 8.10 : EN ISO 14509 (Emisii de zgomot)